# Službeni list C 323A/2019

| | ISSN 1977-1088 |
| --- | --- |
| Službeni list
  Europske unije | C 323A |
| | |
| Hrvatsko izdanje | Informacije i objave | Godište 62.27 rujna 2019. |

ISSN 1977-1088

Službeni list

Europske unije

C 323A

Hrvatsko izdanje

Informacije i objave

Godište 62.27 rujna 2019.

---

| Sadržaj | Stranica |
| --- | --- |
| | V.   Objave |
| | ADMINISTRATIVNI POSTUPCI |
| | Europska komisija |
| 2019/C 323 A/01 | Agencija za europski GNSS (GSA) – Oglas za radno mjesto izvršnog direktora u Pragu (Privremeno osoblje – razred AD 14) – COM/2019/20044 | 1 |

Sadržaj

Stranica

V.   Objave

ADMINISTRATIVNI POSTUPCI

Europska komisija

2019/C 323 A/01

Agencija za europski GNSS (GSA) – Oglas za radno mjesto izvršnog direktora u Pragu (Privremeno osoblje – razred AD 14) – COM/2019/20044

1

---

| HR | |
| --- | --- |

HR

---

V. Objave

ADMINISTRATIVNI POSTUPCI

Europska komisija

| 27.9.2019 | HR | Službeni list Europske unije | CA 323/1 |
| --- | --- | --- | --- |

27.9.2019

HR

Službeni list Europske unije

CA 323/1

---

Agencija za europski GNSS (GSA)

Oglas za radno mjesto izvršnog direktora u Pragu

(Privremeno osoblje – razred AD 14)

COM/2019/20044

(2019/C 323 A/01)

O nama

Agencija za europski GNSS (GSA) decentralizirana je agencija Europske unije koja djeluje od 2005. U skladu s Uredbom (EU) br. 912/2010 (1), kako je izmijenjena Uredbom (EU) br. 512/2014 (2) i Uredbom (EU) br. 1285/2013 (3), Agencija ima različite zadaće u provedbi europskih programa GNSS-a, u čijem su okviru Galileo i Europski geostacionarni navigacijski sustav (EGNOS).

Točnije, u skladu sa smjernicama koje je utvrdila Komisija Agencija ima sljedeće zadaće:

| — | osiguravanje sigurnosne akreditacije sustava EGNOS i Galileo u okviru neovisnog Odbora za sigurnosnu akreditaciju (4). U tu svrhu započinje i nadzire provedbu sigurnosnih postupaka i provjerava sigurnost sustava, |
| --- | --- |

—

osiguravanje sigurnosne akreditacije sustava EGNOS i Galileo u okviru neovisnog Odbora za sigurnosnu akreditaciju (4). U tu svrhu započinje i nadzire provedbu sigurnosnih postupaka i provjerava sigurnost sustava,

| — | osiguravanje rada Galileova centra za praćenje sigurnosti, |
| --- | --- |

—

osiguravanje rada Galileova centra za praćenje sigurnosti,

| — | obavljanje određenih zadaća utvrđenih Odlukom br. 1104/2011/EU o pravilima za pristup javnoj reguliranoj usluzi koju pruža globalni navigacijski satelitski sustav uspostavljen u sklopu programa Galileo, |
| --- | --- |

—

obavljanje određenih zadaća utvrđenih Odlukom br. 1104/2011/EU o pravilima za pristup javnoj reguliranoj usluzi koju pruža globalni navigacijski satelitski sustav uspostavljen u sklopu programa Galileo,

| — | doprinos promicanju i stavljanju na tržište usluga sustava Galileo i EGNOS, među ostalim provedbom potrebne analize tržišta te uspostavom bliskih kontakata s korisnicima i potencijalnim korisnicima tih sustava. |
| --- | --- |

—

doprinos promicanju i stavljanju na tržište usluga sustava Galileo i EGNOS, među ostalim provedbom potrebne analize tržišta te uspostavom bliskih kontakata s korisnicima i potencijalnim korisnicima tih sustava.

Uz to, Agencija obavlja i druge zadaće povezane s provedbom programa Galileo i EGNOS koje joj je Komisija povjerila na temelju sporazuma o delegiranju, primjerice:

| — | operativne aktivnosti, uključujući upravljanje infrastrukturom sustava, održavanje i neprestano unapređivanje sustava, postupke certifikacije i standardizacije te pružanje usluga, |
| --- | --- |

—

operativne aktivnosti, uključujući upravljanje infrastrukturom sustava, održavanje i neprestano unapređivanje sustava, postupke certifikacije i standardizacije te pružanje usluga,

| — | aktivnosti razvoja i uvođenja za razvitak i buduće generacije sustava te doprinos određivanju razvoja sustava, uključujući nabavu, |
| --- | --- |

—

aktivnosti razvoja i uvođenja za razvitak i buduće generacije sustava te doprinos određivanju razvoja sustava, uključujući nabavu,

| — | promicanje razvoja aplikacija i usluga temeljenih na sustavima te podizanje svijesti o takvim aplikacijama i sustavima, uključujući utvrđivanje, spajanje i usklađivanje mreža Europskih centara izvrsnosti u aplikacijama i uslugama GNSS-a, oslanjanje na stručnost javnog i privatnog sektora i ocjenjivanje mjera koje se odnose na takvo promicanje i podizanje svijesti, |
| --- | --- |

—

promicanje razvoja aplikacija i usluga temeljenih na sustavima te podizanje svijesti o takvim aplikacijama i sustavima, uključujući utvrđivanje, spajanje i usklađivanje mreža Europskih centara izvrsnosti u aplikacijama i uslugama GNSS-a, oslanjanje na stručnost javnog i privatnog sektora i ocjenjivanje mjera koje se odnose na takvo promicanje i podizanje svijesti,

| — | promicanje razvoja ključnih elemenata kao što su čipsetovi i prijemnici u okviru Galilea. |
| --- | --- |

—

promicanje razvoja ključnih elemenata kao što su čipsetovi i prijemnici u okviru Galilea.

Zadaće Agencije mogle bi se mijenjati ovisno o budućem zakonodavstvu Europske unije u skladu s Komisijinim prijedlogom uredbe o uspostavljanju svemirskog programa Unije i Agencije Europske unije za svemirski program (COM(2018) 447) (5).

Sjedište Agencije nalazi se u Pragu (Češka), a njezina su tri operativna centra smještena u Francuskoj, Španjolskoj i Nizozemskoj. Trenutačno zapošljava oko 200 osoba na koje se primjenjuju ista pravila kao i na dužnosnike i ostale službenike Zajednica. Proračun Agencije za 2019. iznosi oko 34 milijuna EUR, uključujući operativni proračun od oko 7 milijuna EUR. Uz to, u kontekstu aktivnosti iskorištavanja sustava Galileo i EGNOS te aktivnosti primjene u okviru programa Obzor 2020. Agencija upravlja delegiranim proračunom od oko 4,5 milijardi EUR u razdoblju 2014.–2021.

Opis radnog mjesta

Izvršni direktor Agencije pravni je zastupnik Agencije i zadužen je za svakodnevno vođenje i upravljanje njome u skladu sa smjernicama Komisije te pod nadzorom Upravnog odbora Agencije. Odgovoran je za vođenje i upravljanje osobljem Agencije.

Izvršni direktor zadužen je za sljedeće:

| — | utvrđivanje vizije Agencije koju potvrđuje Upravni odbor te razvoj i provedbu strateških aktivnosti Agencije u skladu s njezinom misijom, |
| --- | --- |

—

utvrđivanje vizije Agencije koju potvrđuje Upravni odbor te razvoj i provedbu strateških aktivnosti Agencije u skladu s njezinom misijom,

| — | utvrđivanje organizacijske strukture Agencije i njezino podnošenje Upravnom odboru na odobrenje, |
| --- | --- |

—

utvrđivanje organizacijske strukture Agencije i njezino podnošenje Upravnom odboru na odobrenje,

| — | zapošljavanje i evaluaciju osoblja Agencije uz poticanje timskog duha i pozitivnog radnog okruženja, |
| --- | --- |

—

zapošljavanje i evaluaciju osoblja Agencije uz poticanje timskog duha i pozitivnog radnog okruženja,

| — | olakšavanje suradnje i uspostavljanje bliskih radnih odnosa Agencije i Komisije te s državama članicama i trećim zemljama kao i uspostavljanje radnih odnosa s Europskom svemirskom agencijom (ESA) i, prema potrebi, s drugim dionicima, |
| --- | --- |

—

olakšavanje suradnje i uspostavljanje bliskih radnih odnosa Agencije i Komisije te s državama članicama i trećim zemljama kao i uspostavljanje radnih odnosa s Europskom svemirskom agencijom (ESA) i, prema potrebi, s drugim dionicima,

| — | organiziranje i sudjelovanje bez prava glasa na sastancima Upravnog odbora i pružanje usluga tajništva, |
| --- | --- |

—

organiziranje i sudjelovanje bez prava glasa na sastancima Upravnog odbora i pružanje usluga tajništva,

| — | pripremu i izvršavanje proračuna Agencije potpuno u skladu s proračunskim ciklusom Europske unije te pravilima i načelima Financijske uredbe, |
| --- | --- |

—

pripremu i izvršavanje proračuna Agencije potpuno u skladu s proračunskim ciklusom Europske unije te pravilima i načelima Financijske uredbe,

| — | predlaganje i provedbu godišnjeg programa rada / jedinstvenog programskog dokumenta, |
| --- | --- |

—

predlaganje i provedbu godišnjeg programa rada / jedinstvenog programskog dokumenta,

| — | korištenje financijskih i ljudskih resursa Agencije na najdjelotvorniji način; |
| --- | --- |

—

korištenje financijskih i ljudskih resursa Agencije na najdjelotvorniji način;

| — | pripremu godišnjeg izvješća o aktivnostima Agencije i njegovo predstavljanje Europskom parlamentu. |
| --- | --- |

—

pripremu godišnjeg izvješća o aktivnostima Agencije i njegovo predstavljanje Europskom parlamentu.

Traženi profil (kriteriji za odabir)

Tražimo vrhunskog, dinamičnog stručnjaka koji ispunjava sljedeće kriterije za odabir:

| (a) | rukovoditeljsko iskustvo, posebno:






  — | sposobnost vođenja i upravljanja organizacijom u međunarodnom kontekstu u bliskoj suradnji s organizacijama na strateškoj i operativnoj razini, |
| --- | --- | --- |

(a)

rukovoditeljsko iskustvo, posebno:

—

sposobnost vođenja i upravljanja organizacijom u međunarodnom kontekstu u bliskoj suradnji s organizacijama na strateškoj i operativnoj razini,

| — | sposobnost vođenja i motiviranja tehničkog tima u višekulturnom i višejezičnom okruženju, |
| --- | --- |

—

sposobnost vođenja i motiviranja tehničkog tima u višekulturnom i višejezičnom okruženju,

| — | sposobnost upravljanja širokim rasponom dionika iz javnog i privatnog sektora te |
| --- | --- |

—

sposobnost upravljanja širokim rasponom dionika iz javnog i privatnog sektora te

| — | poznavanje proračunskog i financijskog upravljanja u nacionalnom, europskom i/ili međunarodnom kontekstu; |
| --- | --- |

—

poznavanje proračunskog i financijskog upravljanja u nacionalnom, europskom i/ili međunarodnom kontekstu;

| (b) | stručno znanje i iskustvo, posebno:






  — | iskustvo u području svemirskih programa, |
| --- | --- | --- |

(b)

stručno znanje i iskustvo, posebno:

—

iskustvo u području svemirskih programa,

| — | poznavanje europske svemirske politike, |
| --- | --- |

—

poznavanje europske svemirske politike,

| — | prednošću se smatraju poznavanje i iskustvo u području programa satelitske navigacije EU-a, |
| --- | --- |

—

prednošću se smatraju poznavanje i iskustvo u području programa satelitske navigacije EU-a,

| — | prednošću se smatra iskustvo u području osjetljivih sigurnosnih djelatnosti, |
| --- | --- |

—

prednošću se smatra iskustvo u području osjetljivih sigurnosnih djelatnosti,

| — | odlično poznavanje institucionalnog sustava EU-a; |
| --- | --- |

—

odlično poznavanje institucionalnog sustava EU-a;

| (c) | komunikacijske vještine i vještine pregovaranja, posebno:






  — | izvrsne vještine pisane i usmene komunikacije te izvrsne vještine pregovaranja, |
| --- | --- | --- |

(c)

komunikacijske vještine i vještine pregovaranja, posebno:

—

izvrsne vještine pisane i usmene komunikacije te izvrsne vještine pregovaranja,

| — | sposobnost komuniciranja s javnošću i surađivanja s dionicima, |
| --- | --- |

—

sposobnost komuniciranja s javnošću i surađivanja s dionicima,

| — | poželjno je vrlo dobro znanje engleskog jezika, glavnog radnog jezika u Agenciji. Dodatno poznavanje službenih jezika EU-a bilo bi dodatna prednost. |
| --- | --- |

—

poželjno je vrlo dobro znanje engleskog jezika, glavnog radnog jezika u Agenciji. Dodatno poznavanje službenih jezika EU-a bilo bi dodatna prednost.

Uvjeti za sudjelovanje

U postupku odabira mogu sudjelovati samo kandidati koji na dan isteka roka za prijavu ispunjavaju sljedeće formalne uvjete:

| — | Državljanstvo: kandidati moraju biti državljani jedne od država članica Europske unije. |
| --- | --- |

—

Državljanstvo: kandidati moraju biti državljani jedne od država članica Europske unije.

| — | Diploma visokoškolskog studija: kandidati moraju imati






  — | stupanj obrazovanja koji odgovara završenom visokoškolskom studiju, potvrđen diplomom, ako je redovito trajanje studija najmanje četiri godine, ili |
| --- | --- | --- |

—

Diploma visokoškolskog studija: kandidati moraju imati

—

stupanj obrazovanja koji odgovara završenom visokoškolskom studiju, potvrđen diplomom, ako je redovito trajanje studija najmanje četiri godine, ili

| — | stupanj obrazovanja koji odgovara završenom visokoškolskom studiju, potvrđen diplomom, uz odgovarajuće radno iskustvo od najmanje jedne godine ako je redovito trajanje studija najmanje tri godine (to jednogodišnje radno iskustvo ne ubraja se u radno iskustvo stečeno nakon završetka studija koje se traži u nastavku). |
| --- | --- |

—

stupanj obrazovanja koji odgovara završenom visokoškolskom studiju, potvrđen diplomom, uz odgovarajuće radno iskustvo od najmanje jedne godine ako je redovito trajanje studija najmanje tri godine (to jednogodišnje radno iskustvo ne ubraja se u radno iskustvo stečeno nakon završetka studija koje se traži u nastavku).

| — | Radno iskustvo: kandidati moraju imati najmanje 15 godina radnog iskustva stečenog nakon završetka studija na razini za koju su osposobljeni tijekom prethodno spomenutog obrazovanja. Najmanje pet godina od navedenog radnog iskustva mora biti u području rada Agencije. |
| --- | --- |

—

Radno iskustvo: kandidati moraju imati najmanje 15 godina radnog iskustva stečenog nakon završetka studija na razini za koju su osposobljeni tijekom prethodno spomenutog obrazovanja. Najmanje pet godina od navedenog radnog iskustva mora biti u području rada Agencije.

| — | Rukovoditeljsko iskustvo: najmanje pet godina radnog iskustva stečenog nakon završetka studija mora biti stečeno na radnome mjestu rukovoditelja (6) visoke razine u području relevantnom za ovo radno mjesto. |
| --- | --- |

—

Rukovoditeljsko iskustvo: najmanje pet godina radnog iskustva stečenog nakon završetka studija mora biti stečeno na radnome mjestu rukovoditelja (6) visoke razine u području relevantnom za ovo radno mjesto.

| — | Jezici: kandidati moraju imati temeljito znanje jednog službenog jezika EU-a (7) i zadovoljavajuće znanje još jednog službenog jezika EU-a. Zadovoljavajuće znanje tog drugog službenog jezika EU-a provjerit će komisije za odabir tijekom intervjua, među ostalim tako što intervju (djelomično) mogu voditi na tom drugom jeziku. |
| --- | --- |

—

Jezici: kandidati moraju imati temeljito znanje jednog službenog jezika EU-a (7) i zadovoljavajuće znanje još jednog službenog jezika EU-a. Zadovoljavajuće znanje tog drugog službenog jezika EU-a provjerit će komisije za odabir tijekom intervjua, među ostalim tako što intervju (djelomično) mogu voditi na tom drugom jeziku.

| — | Dobna granica: na dan isteka roka prijave kandidati moraju biti u mogućnosti odslužiti pun petogodišnji mandat prije nego što navrše dob za umirovljenje. Za privremeno osoblje Europske unije dob za umirovljenje nastupa zadnjeg dana u mjesecu u kojem osoba navršava 66 godina (vidjeti članak 47. Uvjeta zaposlenja ostalih službenika Europske unije (8)). |
| --- | --- |

—

Dobna granica: na dan isteka roka prijave kandidati moraju biti u mogućnosti odslužiti pun petogodišnji mandat prije nego što navrše dob za umirovljenje. Za privremeno osoblje Europske unije dob za umirovljenje nastupa zadnjeg dana u mjesecu u kojem osoba navršava 66 godina (vidjeti članak 47. Uvjeta zaposlenja ostalih službenika Europske unije (8)).

Osim toga, kandidati moraju imati reguliranu vojnu obvezu ako ona postoji, predočiti odgovarajuće pisane preporuke o osobinama zbog kojih su prikladni za obavljanje poslova radnog mjesta te posjedovati fizičku sposobnost za obavljanje tih poslova.

Odabir i imenovanje

Direktora imenuje upravni odbor Agencije za europski GNSS među kandidatima iz užeg izbora na prijedlog Europske komisije.

Za izradu popisa kandidata za uži izbor Europska komisija organizira odabir u skladu sa svojim postupkom odabira i zapošljavanja (vidjeti Dokument o politici zapošljavanja viših dužnosnika (9)).

U okviru postupka odabira Europska komisija osniva komisiju za predodabir, koja pregledava sve prijave, provjerava ispunjavaju li kandidati uvjete za sudjelovanje i na temelju navedenih kriterija za odabir izdvaja kandidate najboljeg profila, od kojih neke može pozvati na intervju.

Na temelju provedenih intervjua komisija za predodabir donosi zaključke i predlaže kandidate za intervju sa savjetodavnim odborom za imenovanja (CCA) Europske komisije. Uzimajući u obzir zaključke komisije za predodabir, taj odbor odabire kandidate koje će pozvati na intervju.

Kandidati koje CCA odabere za intervju pozivaju se na cjelodnevno testiranje rukovoditeljskih vještina koje u centru za procjenu provode vanjski savjetnici za zapošljavanje. Na temelju rezultata intervjua i izvješća centra za procjenu CCA priprema popis kandidata koji su ušli u uži izbor, a smatra ih prikladnima za radno mjesto izvršnog direktora Agencije za europski GNSS.

S kandidatima koje je CCA stavio u uži izbor razgovarat će članovi Komisije odgovorni za Glavnu upravu zaduženu za odnose s Agencijom (10).

Nakon tih intervjua Europska komisija sastavlja uži popis kandidata i prosljeđuje ga Upravnom odboru Agencije za europski GNSS. On može odlučiti razgovarati s kandidatima prije nego što među kandidatima iz užeg izbora Komisije imenuje direktora. Ulazak u uži izbor ne jamči imenovanje.

Kandidati mogu biti pozvani i na dodatne razgovore i/ili testiranja. Možda će morati dati i izjavu pred relevantnim odborom/odborima Europskog parlamenta.

Iz praktičnih razloga te radi što bržeg završetka postupka u interesu kandidata i institucije postupak odabira provodi se isključivo na engleskom i/ili francuskom jeziku (11).

Jednake mogućnosti

Europska komisija i Agencija za europski GNSS primjenjuju politiku jednakih mogućnosti i nediskriminacije u skladu s člankom 1.d Pravilnika o osoblju (12).

Uvjeti zapošljavanja

Plaća i uvjeti zapošljavanja utvrđeni su u Uvjetima zaposlenja ostalih službenika (13).

Uspješnoga će kandidata Agencija za europski GNSS zaposliti kao člana privremenog osoblja u razredu AD 14 (14). Ovisno o duljini radnog iskustva bit će svrstan u stupanj 1 ili 2 u tom razredu.

Imenuje se na prvi mandat od pet godina, s mogućnošću produženja za razdoblje od najviše četiri godine u skladu s osnivačkom uredbom Agencije primjenjivom u vrijeme zapošljavanja.

Napominjemo da u skladu s Uvjetima zaposlenja ostalih službenika svaki novi član osoblja mora proći probni rad u trajanju od devet mjeseci.

Mjesto zaposlenja je Prag, Češka, gdje se nalazi sjedište Agencije za europski GNSS.

Radno mjesto dostupno je od 1. veljače 2020.

Neovisnost i izjava o mogućem sukobu interesa

Prije preuzimanja dužnosti direktor mora potpisati izjavu kojom se obvezuje da će djelovati neovisno i u javnom interesu te je dužan prijaviti sve interese koji bi mogli dovesti u pitanje njegovu neovisnost.

Postupak prijave

Kandidati prije podnošenja prijave moraju pažljivo provjeriti ispunjavaju li sve uvjete za sudjelovanje, osobito uvjete o traženom stupnju obrazovanja, radnom iskustvu na visokom položaju i znanju jezika. Kandidati koji ne ispunjavaju neki od tih uvjeta automatski se isključuju iz postupka odabira.

Zainteresirani kandidati moraju se prijaviti putem sljedeće poveznice, a potom slijediti upute za različite faze postupka:

https://ec.europa.eu/dgs/human-resources/seniormanagementvacancies/

Kandidati moraju imati valjanu adresu e-pošte, koja će služiti za potvrdu njihove registracije i korespondenciju tijekom različitih faza postupka. O svakoj promjeni te adrese dužni su obavijestiti Europsku komisiju.

Kako bi dovršili postupak prijave, kandidati moraju učitati svoj životopis u PDF formatu i unijeti motivacijsko pismo (najviše 8 000 znakova). Životopis i motivacijsko pismo kandidati mogu napisati na bilo kojem službenom jeziku Europske unije.

Nakon podnošenja elektroničke prijave kandidati će primiti poruku e-pošte s potvrdom da je njihova prijava registrirana. Ako kandidati ne prime poruku e-pošte s potvrdom o prijavi, to znači da njihova prijava nije registrirana.

Postupak obrade prijava nije moguće pratiti putem interneta. Europska komisija izravno će obavještavati kandidate o statusu njihove prijave.

Dodatne informacije i/ili pomoć u slučaju tehničkih problema kandidati mogu zatražiti slanjem poruke e-pošte na adresu: HR-MANAGEMENT-ONLINE@ec.europa.eu

Rok za prijavu

Rok za prijavu istječe 4. studenog 2019. u 12 sati (podne) prema briselskom vremenu, nakon čega se više neće biti moguće prijaviti.

Kandidati moraju na vrijeme ispuniti elektroničku prijavu. Kandidatima preporučujemo da prijavu ne odgađaju do zadnjih dana prije isteka roka jer zbog povećanog prometa ili mogućih problema s internetskom vezom može doći do prekida registracijskog postupka, pa će ga morati ponoviti. Nakon isteka roka za prijavu unos podataka u elektronički obrazac više nije moguć. Zakašnjele prijave ne prihvaćaju se.

Važna obavijest za kandidate

Kandidate podsjećamo da je rad različitih komisija za odabir tajan. Kandidati ne smiju stupiti u izravan ili neizravan kontakt s članovima odborâ niti to smiju učiniti treće osobe u njihovo ime. Sve upite treba nasloviti na tajništvo relevantne komisije.

Zaštita osobnih podataka

Komisija jamči da se osobni podaci kandidata obrađuju na način određen Uredbom (EU) 2018/1725 Europskog parlamenta i Vijeća (15). To se osobito odnosi na povjerljivost i sigurnost takvih podataka.

---

(1)  Uredba (EU) br. 912/2010 Europskog parlamenta i Vijeća od 22. rujna 2010. o osnivanju Agencije za europski GNSS, stavljanju izvan snage Uredbe Vijeća (EZ) br. 1321/2004 o uspostavi struktura za upravljanje europskim programima satelitske radionavigacije i izmjeni Uredbe (EZ) br. 683/2008 Europskog parlamenta i Vijeća (SL L 276, 20.10.2010., str. 11.).

(2)  Uredba (EU) br. 512/2014 Europskog parlamenta i Vijeća od 16. travnja 2014. o izmjeni Uredbe (EU) br. 912/2010 o osnivanju Agencije za europski GNSS (SL L 150, 20.5.2014., str. 72.).

(3)  Uredba (EU) br. 1285/2013 Europskog parlamenta i Vijeća od 11. prosinca 2013. o provedbi i uporabi europskih sustava za satelitsku navigaciju i stavljanju izvan snage Uredbe Vijeća (EZ) br. 876/2002 i Uredbe (EZ) br. 683/2008 Europskog parlamenta i Vijeća (SL L 347, 20.12.2013., str. 1.).

(4)  Aktivnosti povezane sa sigurnosnom akreditacijom, navedene u poglavlju III. Uredbe (EU) br. 912/2010, uključujući osoblje agencije koje ih obavlja, u potpunosti su u nadležnosti predsjednika Odbora za sigurnosnu akreditaciju.

(5)  Prijedlog UREDBE EUROPSKOG PARLAMENTA I VIJEĆA o uspostavljanju svemirskog programa Unije i Agencije Europske unije za svemirski program te o stavljanju izvan snage uredbi (EU) br. 912/2010, (EU) br. 1285/2013, (EU) br. 377/2014 i Odluke 541/2014/EU, Prijedlog UREDBE EUROPSKOG PARLAMENTA I VIJEĆA o uspostavljanju svemirskog programa Unije i Agencije Europske unije za svemirski program te o stavljanju izvan snage uredbi (EU) br. 912/2010, (EU) br. 1285/2013, (EU) br. 377/2014 i Odluke 541/2014/EU, COM/2018/447.

(6)  U životopisu kandidati za sve godine iskustva stečenog na rukovoditeljskim položajima moraju navesti sljedeće: 1. naziv radnog mjesta i dužnosti koje su obavljali; 2. broj podređenih zaposlenika; 3. proračunska sredstva kojima su upravljali; 4. broj nadređenih i podređenih hijerarhijskih razina; te 5. broj rukovoditelja na svojoj razini.

(7)  http://eur-lex.europa.eu/legal-content/HR/TXT/PDF/?uri=CELEX:01958R0001-20130701&qid=1408533709461&from=HR

(8)  http://eurlex.europa.eu/LexUriServ/LexUriServ.do?uri=CONSLEG:1962R0031:20140101:HR:PDF

(9)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf

(10)  Osim ako je član Komisije, u skladu s Odlukom Komisije od 5. prosinca 2007. (PV(2007) 1811), tu zadaću prenio na drugog člana Komisije.

(11)  Komisije za odabir pobrinut će se da izvorni govornici tih jezika nemaju neprimjerenu prednost..

(12)  http://eur-lex.europa.eu/legal-content/HR/TXT/PDF/?uri=CELEX:01962R0031-20140701&from=HR

(13)  http://eur-lex.europa.eu/legal-content/HR/TXT/PDF/?uri=CELEX:01962R0031-20140701&from=HR

(14)  Od 1. srpnja 2018. na primitke od rada i mirovine dužnosnika i ostalih službenika Europske unije u Pragu primjenjuje se koeficijent ispravka od 83 %. Taj koeficijent podliježe godišnjoj reviziji.

(15)  Uredba (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ (SL L 295, 21.11.2018., str. 39.).

---